b'\n_START_ARTICLE_\nSanta Claus\n_START_PARAGRAPH_\nSi Santa Claus, na karaniwang iniuugnay sa Pasko, ay karaniwang inilalarawan bilang isang malaki, mataba at masayahing lalaki na nakasuot ng pulang damit na ginayakan ng puting palamuti. Ayon sa Amerikanong bersiyon ng alamat, si Santa, kapag pinapaikli ang kaniyang pangalan, ay nakatira sa Hilagang Polo sa piling ng kaniyang asawang si Ginang Klaus o Mrs. Claus, ilang mga duwende na gumagawa ng mga laruan, at mga usang reno na humihila ng kaniyang kareta o paragos. Sa bersiyong Nordiko ng alamat, nakikilala si Santa Claus bilang Amang Pasko o Father Christmas at sinasabing nakatira sa Lapland, Finland. May kaugnayan din siya sa pagdadala ng mga regalo sa maliliit na mga bata tuwing Pasko sa pamamagitan ng pagpapadulas sa mga tsimneya, at mayroong ding mga usang reno na humihila ng kaniyang paragos.\n_START_SECTION_\nPinagmulan ni Santa Claus\n_START_PARAGRAPH_\nAng tradisyon ay orihinal na nagmula sa Finland (mga bansang Nordiko) at lumaganap sa mundo. Pinaka pinaniniwalaan na nalikha ang Santa Claus magmula sa Olandes na Sinterklaas na ipinagdiriwang tuwing bisperas ni San Nicolas (Disyembre 5) sa Netherlands. Noong Kristiyanisasyon ng Hermanikong Europa, ang katauhang Sinterklaas ay maaaring nagsama ng mga elemento ng Diyos na si Odin na nauugnay sa paganong Diyos na ipinagdiriwang tuwing Yule at nanguna sa isang Wild Hunt na isang prusisyong makamulto sa kalangitan. Sa paglipas ng panahon, ang mga katangian ng katauhang SinterKlaas ay isinama sa mga katangian ng katauhang British na Father Christmas upang maging Santa Claus sa modernong panahon.\n_START_SECTION_\nIbang katawagan\n_START_PARAGRAPH_\nIba-iba ang pangalang ginagamit para kay Santa Claus sa iba\xe2\x80\x99t ibang bansa ._NEWLINE_Nguni\xe2\x80\x99t sa Pilipinas, kilala siya sa pangalang Santa Klaws. Ang tunay at buo niyang pangalan ay Santa R-Kayma Klaws._NEWLINE_Sa programang pantelebisyon na \xe2\x80\x9cWowowin\xe2\x80\x9d na ipinalabas sa GMA 7 noong ika-31 ng Oktubre 2017, kinausap si Santa ni Willie Revillame, ang host, at ipinakita sa lahat ng nanonood ang driver\xe2\x80\x99s license ni Santa kung saan ang pangalan niya ay \xe2\x80\x9cSanta R-Kayma Klaws.\xe2\x80\x9d_NEWLINE_Siya ay may lahing Pilipino at Irish. Siya rin ang tagapagtatag at punong opisyal sa pagpapaunlad ng negosyo o chief business development officer ng Pacific Santa\xe2\x80\x99s Inc, isang kumpanya na rehistrado sa Kagawaran ng Kalakalan at Industriya na dumadalo at nagbibigay ng kasayahan sa mga kaganapan ng mga korporasyon at naglulunsad ng mga kampanyang pangkawanggawa para sa mga mahihirap, lalo na ang mga bata , mula noong itinatag ito noong ika-6 ng Pebrero 1964._NEWLINE_Ayon sa isang ulat ng Manila Bulletin , ipinanganak si Santa R-Kayma Klaws sa Zamboanga. Isang Pilipinong mestizo ang kanyang ama habang isang Irish ang kanyang ina. Nagsimula siyang magbihis ng kasuotang Santa sa edad na 15 taon, at nakita niya na marami siyang magagawa bilang Santa noong siya ay bumisita sa isang kolony ng mga ketongin sa Cebu._NEWLINE_Ayon sa ulat, may dalawang masters degree si Santa, sa child psychology at business administration._NEWLINE_\xe2\x80\x9cInialay ko ang aking buhay sa imahe ng isang mapayapa at mapagmahal na ambasador na nagsisiwalat ng kapayapaan sa lahat sa ngalan ng ating tagapagligtas na si Hesus,\xe2\x80\x9d ani Santa. \xe2\x80\x9cHindi pinipili ng tao ang kasuotan. Ang kasuotan ang pumipili sa tao.\xe2\x80\x9d\n_START_SECTION_\nTahanan ni Santa Claus\n_START_PARAGRAPH_\nAyon sa mitong Nordiko, nakatira si Santa Claus sa isang maliit na burol na tinatawag na Korvatunturi sa Lapland, Finland. Mayroong isang liwasang may tema sa Rovaniemi, na malapit sa Korvatunturi, na tinatawag na Nayon ni Santa Claus o Santa Claus Village._NEWLINE_Ang santong nakapagbigay ng inspirasyon sa alamat ni Sinterklaas, na kung gayon ay si Santa Claus ay si San Nicolas, na namuhay noong ika-4 na daantaon AD at mayroong isang reputasyon na palihim na nagbibigay ng mga aginaldo, katulad ng paglalagay ng mga barya sa mga sapatos ng mga nag-iiwan ng mga sapatos na ito para sa kaniya.'